|  |  |
| --- | --- |
| Prvi.jpg  |   22. новембар 2013. **11/13**  |
|  |  |

|  |
| --- |
| **новембар 2013. године** |
| САОПШТЕЊЕ ЗА МЕДИЈЕ |

**Просјечна нето плата у октобру 808 КМ**

Највиша просјечна нето плата у подручју *Финансијске дјелатности и дјелатности осигурања* 1 283 КМ, најнижа у подручју *Административне и помоћне услужне дјелатности* 536 КМ.

Просјечна мјесечна нето платазапослених у Републици Српској,исплаћена у октобру 2013. године износи808 КМ, а просјечна мјесечна бруто плата 1 334 КМ.

Просјечна нето плата исплаћена у октобру 2013. године у односу на септембар 2013. мања је за 5 KM, а у односу на просјечну нето плату у 2012. години, мања је реално за 0,8%.

Највиша просјечна нето плата у октобру 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 283 КМ, а најнижа у подручју *Административне и помоћне услужне дјелатности* 536 КМ.

У октобру 2013. године, у односу на септембар 2013, раст нето плате забиљежен је у подручјима *Стручне, научне и техничке дјелатности* 9,3%, *Саобраћаја и складиштења* 3,5%, *Информација и комуникација* 3,0%, *Грађевинарства* 2,7%, *Вађења руда и камена* 2,1%, *Дјелатности пружања смјештаја, припреме и послуживања хране, хотелијерство и угоститељство* 1,6%, *Финансијске дјелатности и дјелатности осигурања* 1,2 %.

Смањење плате, у номиналном износу, забиљежено је у подручјима *Пословање некретнинама* 8,5%, *Снабдијевање водом, канализација, управљање отпадом и дјелатности санације животне средине* и *Трговина на велико и на мало и поправка моторних возила* 2,8%*.*

 км



Графикон 1. Просјечнe нето платe запослених по мјесецима

**Мјесечна инфлација у октобру 2013. године 0,8%**

Годишња инфлација (X 2013/X 2012) -1,3%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у октобру 2013. године у односу на септембар 2013. године, у просјеку су више за 0,8%.Овакаво кретање цијена цијена резултат је преласка обрачуна електричне енергије са љетне на зимску тарифу, што је узроковало раст цијена у одјељку *Становање* 11,3%.

Забиљежен је раст код 4 од укупно 12 одјељака. Раст цијена у октобру осим *Становања*, забиљежен је још у одјељцима *Одјећа и обућа, Алкохолна пића и дуван* и *Остала добра и услуге.*

У одјељку *Одјећа и обућа* раст цијена од 1,1% настао је због виших цијена одјеће и обуће за нову сезону. У одјељку *Алкохолна пића и дуван* раст цијена од 0,2% настао је усљед виших цијена жестоких пића за 1,3% и пива за 1,1%.

Раст цијена 0,1% који је забиљежен у одјељку *Остала добра и услуге* настао је због виших цијена производа за личну његу (тоалетни сапун, шампон, паста за зубе, креме, дезодоранси, лакови за косу, фарбе за косу) за 0,1%.

Пад цијена забиљежен је код 3 од укупно 12 одјељака и то код *Хране и безалкохолних пића, Превоза* и *Намјештаја и покућства.*

У Одјељаку *Храна и безалкохолна пића* гдје су цијене у просјеку ниже за 0,9%*,* група *Храна* биљежипад цијена 1,0% и то смањење цијена овај мјесец је забиљежено код воћа 8,1%, јестивог уља 5,4%, бијелог брашна 4,4%, кокошијих јаја 3,7%, крема на бази какаа 2,9%, телетине 2,0%, пилетине 1,1%, свињетине 1,0%. У групи *Безалкохолних пића* цијене су у просјеку ниже за 0,6% усљед нижих цијена кафе за 1,6% и газираних безалкохолних пића за 0,4%.

У одјељку *Превоз* забиљежен је пад цијена 0,6% усљед нижих цијена горива и мазива за 1,0%. Пад цијена од 0,2% који је забиљежен у одјељку *Намјештај и покућство* настао је због нижих цијена производа за чишћење и одржавање куће за 0,6%.

У одјељцима *Здравство, Комуникације, Рекреација и култура, Образовање* и *Ресторани и хотели* цијене су у просјеку остале исте.

Индекси производа и услуга, који се користе за личну потрошњу у Републици Српској, у октобру 2013. године у односу на исти мјесец 2012. године, нижи су у просјеку за 1,3%. Највећи утицај имали су индекс одјељка *Храна и безалкохолна* пића који је у односу на октобар 2012. године нижи за 2,9% и индекс одјељка *Превоз* који је у односу на октобар 2012. године нижи за 1,8%*.*

**Цијене произвођача индустријских производа на домаћем тржишту (X 2013/IX 2013) у просјеку ниже 0,2%**

Цијенe произвођачa индустријских производа на домаћем тржишту у октобру 2013. године у односу на септембар 2013. године у просјеку су ниже за 0,2%, у односу на октобар 2012. године ниже су за 1,4% и у односу на децембар 2012. године ниже за 1,3%.

Посматрано по намјени потрошње, у октобру 2013. године, у односу на септембар 2013, цијене интермедијарних производа у просјеку су ниже за 0,4%, цијене нетрајних производа за широку потрошњу за 0,3% цијене енергије за 0,1%, док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у октобру 2013. године, у односу на октобар 2012, у просјеку су више за 0,3%, цијене интермедијарних производа у просјеку су ниже за 3,5%, цијене нетрајних производа за широку потрошњу за 1,5%, цијене капиталних прозвода за 0,6%, док су цијене енергије у просјеку остале на истом нивоу.

Посматрано по подручјима индустријске производње (PRODCOM), цијене подручја (Ц) прерађивачка индустрија у октобру 2013. године у односу на септембар 2013. године у просјеку су ниже за 0,3%, цијене подручја (Б) вађење руда и камена за 0,1%, док су као и цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У октобру 2013. године, у односу на октобар 2012, цијене подручја *Вађење руда и камена* више су за 1,2%, цијене подручjа *Прерађивачка индустрија* ниже су за 2,6%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту**

**(X 2013/IX 2013) у просјеку више 0,1%**

Цијенe произвођачa индустријских производа на страном тржишту у октобру 2013. године у односу на септембар 2013. године у просјеку су више за 0,1%, у односу на октобар 2012. више су за 2,4% и у односу на децембар 2012. више су за 2,5%.

Посматрано по намјени потрошње, у октобру 2013. године у односу на септембар 2013, цијене капиталних производа у просјеку су више зa 2,6%, цијене трајних производа за широку потрошњу више су за 1,1%, а цијене нетрајних производа за широку потрошњу више су за 0,1%. Цијене интермедијарних производа у просјеку су ниже за 0,2%, док су цијене енергије у просјеку остале на истом нивоу.

Цијене интермедијарних производа као и цијене нетрајних производа за широку потрошњу, посматрано по намјени потрошње, у октобру 2013. у односу на октобар 2012, у просјеку су више за 2,9%, цијене капиталних производа више су за 1,8%, цијене енергије у просјеку су ниже за 3,0%, док су цијене трајних производа за широку потрошњу ниже за 1,3%.

Посматрано по подручјима индустријске производње (PRODCOM), цијене подручја (Ц) прерађивачка индустрија у октобру 2013. године у односу на септембар 2013. године у просјеку су више за 0,2%, док су цијене подручја (Б) вађење руда и камена у просјеку ниже за 0,7%.

У октобру 2013, у односу на октобар 2012, цијене подручја *Прерађивачка индустрија* у просјеку су више за 2,5%, и цијене подручја *Вађење руда и камена* за 0,7%.

**Десезонирана индустријска производња (X 2013/IX 2013) већа 1,0%**

Календарски прилагођена индустријска производња (X 2013/IX 2013) већа 0,7%

**Десезонирана индустријска производња** у октобру 2013. године у поређењу са септембром 2013. већа је за 1,0%. У подручју *Вађења руда и камена* *остварен* је раст од 12,7% и у подручју *Производња и снабдијевање електричном енергијом, гасом, паром и климатизацији* раст од 4,2%, док је у *Прерађивачкој индустрији* забиљежен пад од 3,4%. Посматрано према главним индустријским групама по основу економске намјене производа, десезонирана производња капиталних производа, у октобру 2013. године у поређењу са септембром 2013, већа је за 17,5%, трајних производа за широку потрошњу за 10,3%, интермедијарних производа за 2,9%, нетрајних производа за широку потрошњу за 2,2% и енергије за 1,2%.

**Календарски прилагођена индустријска производња** у октобру 2013. године у поређењу са октобром 2012. већа је за 0,7%. У подручју *Вађења руда и камена* остварен је раст од 18,2%, док је у *Прерађивачкој индустрији* забиљежен пад од 2,3%. Календарски прилагођена производња енергије, у октобру 2013. у односу на октобар 2012. године, мања је за 6,9%, трајних производа за широку потрошњу за 7,7%, док је производња нетрајних производа за широку потрошњу већа за 21,6% и интермедијарних производа за 2,2%.

**Број запослених у индустрији** у октобру 2013. године у поређењу са истим периодом прошле године мањи је за 0,3%, при чему је у подручју *Производња и снабдијевање електричном енергијом, гасом, паром и климатизацији* остварен раст од 1,7% и у подручју *Вађење руда и камена* раст од 0,5%, док је у подручју *Прерађивачка индустрија* забиљежен пад броја запослених од 0,7%.

Графикон 2. Индекси индустријске производње, октобар 2009. – октобар 2013. (∅2010=100)

**Извоз (I-X 2013/I-X 2012) повећан 7,1%**

Покривеност увоза извозом (у периоду I-X 2013) 57,1%

У октобру 2013. године остварен је извоз у вриједности 222 милиона КМ и увоз у вриједности од 454 милиона КМ.

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 48,8%.

У периоду јануар - октобар 2013. остварен је извоз у вриједности од 2 милијарде 134 милиона КМ, што је за 7,1% више у односу на исти период претходне године. Увоз је, у истом периоду, износио 3 милијарде 735 милиона КМ, што је за 3,9% мање у односу на исти период претходне године. Проценат покривености увоза извозом за првих десет мјесеци текуће године износио је 57,1%.

У погледу географске дистрибуције робне размјене Републикe Српскe са иностранством, у периоду
јануар - октобар 2013. године, највише се извозило у Италију и то у вриједности од 336 милиона КМ, односно 15,8%, те у Србију 328 милиона КМ, односно 15,4% од укупног оствареног извоза.

У истом периоду, највише се увозило из Русије и то у вриједности од 985 милиона КМ, односно 26,4% и из Србије, у вриједности од 633 милиона КМ, односно 17,0% од укупно оствареног увоза.

Посматрано по групама производа, у периоду јануар - октобар 2013. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 188 милиона КМ, што износи 8,8% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 968 милиона КМ, што износи 25,9% од укупног увоза.

хиљ. КМ

2012

2013

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Владимир Копривицаvladimir.koprivica@rzs.rs.ba |
| **Статистика цијена** Биљана Тешићbiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |